ALEXANDER Episcopus seruus seruorum Dei, venerabili fratri Philippo Episcopo Placentin. salutem  Apostolicā benedictionem. Exposuit nobis tua fraternitas, quod cum olim Prioratus S. Georgij Placentin. propter malitiam temporis,  incuriam personarum degentium in eodem adeo esset onere debitorum grauatus, quod iuxta crederetur liberari posse a voragine vsurarum, venerabilis frater noster Guillelmus Episcopus Olenen. tunc Abbas Monasterij Clun. ad quod Prioratus ipse pertinet, vt per industriam tuam idem Prioratus exonerari posset a debitis,  in statu prospero conseruari. Eum tibi tunc Archidiacono Bononiensi prout spectabat ad ipsum ad vitam suam concessit sub annua pensione; ita quod ad solutionem debitorum intenderes,  in eo faceres per Monachos deseruiri, idque postmodum felicis recordationis Innocentius Papa prædecessor noster, auctoritate Apostolica confirmauit. Cum autem, sicut asseris,  pensionem persolueris,  præmissa curaueris adimplere, ita quod tam pro reformatione Prioratus eiusdem, quam pro exoneratione debitorum huiusmodi plus expenderis, quam receperis de Prioratus redditibus supradicti, Nos tuis supplicationibus inclinati, vt Prioratum ipsum non obstante quod assumptus es ad regimē Ecclesiæ Placentin. iuxta concessionem dicti Episcopi,  confirmationem prædecessoris eiusdem possis licite retinere, auctoritate tibi præsentium indulgemus; decernimus irritum  inane, siquid de illo contra tenorem concessionis  cōfirmationis huiusmodi a quoquam attentatum extitit, vel cōtigerit attentari. Nulli ergo omnino hominum liceat hanc paginam nostræ concessionis,  cōfirmationis infringere, vel ei ausu temerario cōtraire. Siquis autem hoc attētare præsumpserit, indignationē omnipotentis Dei,  beatorū Petri  Pauli Apostolorum eius se nouerit incursurū. Datum Viterbij iij Kal. Octob. Pontificatus nostri anno IV.